মারিনা কাভাজ্জানা

ম্যারিনা ক্যাভাজ্জানা হলেন নেকার-এনফ্যান্টস মালাদেস হসপিটাল এবং ইমাজিন ইনস্টিটিউটের পেডিয়াট্রিক ইমিউনোলজির একজন অধ্যাপক, এছাড়াও প্যারিস দেকার্ত ইউনিভার্সিটির একজন শিক্ষাবিদ। তিনি ২০১২ খ্রিস্টাব্দে আইরিন জোলিয়ট-ক্যুরি পুরস্কার পেয়েছিলেন এবং ২০১৯ খ্রিস্টাব্দে ন্যাশনাল অ্যাকাডেমি অব মেডিসিনে নির্বাচিত হয়েছিলেন। ক্যাভাজ্জানা ভেনিস শহরে জন্মগ্রহণ করেছিলেন। তাঁর পিতা ছিলেন একজন রেলকর্মী এবং তাঁর মাতা ছিলেন একজন শিক্ষক। তিনি পাদুয়ায় ভেষজ নিয়ে পড়াশোনা করেছিলেন; সেখানে ইউনিভার্সিটি অব পাদুয়া থেকে তিনি পাঠ সমাপন করেন। এরপর তিনি প্যারিস শহরে চলে আসেন, সেখানেই হসপিটাল সেন্ট লুইতে এলাইন গ্লুকম্যানের তত্ত্বাবধানে হাড়-মজ্জা প্রতিস্থাপন অধ্যয়ন করে প্যারিস দিদেরত ইউনিভার্সিটি থেকে ডক্টর উপাধি অর্জন করেছিলেন। ১৯৮৭ খ্রিস্টাব্দে ক্যাভাজ্জানা নেকার-এনফ্যান্টস মালাদেস হাসপাতালে যোগদান করেছিলেন, সেখানে তিনি অ্যালাইন ফিশার এবং ক্লডি গ্রিসেলির সঙ্গে কাজ করেছিলেন। ১৯৯৪ খ্রিস্টাব্দে তিনি ইমিউনোলজির অধ্যাপক নিযুক্ত হন। ওই বছরই তিনি ইনস্টিটিউট ন্যাশিওনাল দে লা সান্টি এট দে লা রিচার্চ মেডিক্যালে (আইএনএসইআরএম) সংস্থার পরিচালক হিসেবে দায়িত্ব পালন করেছিলেন। তিনি ২০০৩ খ্রিস্টাব্দে হেমাটোলজি বিভাগের প্রধান এবং নেকার-এনফ্যান্টস মালাদেস হসপিটালে বায়োথেরাপির পরিচালক হয়েছিলেন। তিনি প্রথম একটা ক্লিনিকাল তদন্ত কেন্দ্র প্রতিষ্ঠা করেছিলেন, যার নাম অ্যাসিস্ট্যান্স পাবলিকে -- হ্যাপিটক্স দে প্যারিস; যে সংস্থা হল কোষ এবং জিন থেরাপি তৈরির জন্য অনুমোদিত একমাত্র ফরাসি শিক্ষা বিভাগ। হেমাটোপোয়েটিক ইমিউন সিস্টেম এবং জিন থেরাপির ওপর ক্যাভাজ্জানা গবেষণা করেছিলেন। জিন থেরাপিতে লেন্টিভাইরাল ভেক্টরের ওপর ভিত্তি করে তিনি ক্লিনিকাল পরীক্ষাগুলোর নকশা করেছিলেন এবং জেনেটিক ইমিউন ও হেমাটোপোয়েটিক বিশৃংখলাগুলোর জন্য হেমাটোপোয়েটিক স্টেম সেল জিন থেরাপি ব্যবহারের পথিকৃৎ ছিলেন তিনি। ২০০২ খ্রিস্টাব্দে রক্তাল্পতার চিকিৎসার জন্যে ক্লিনিকাল প্রোটোকলগুলো উন্নয়নের চেষ্টা করে ক্যাভাজ্জানা ফিলিপ লেবোলচের সঙ্গে কাজ শুরু করেন। ক্যাভাজ্জানা ছিলেন কাস্তে কোষ রোগগ্রস্ত এক বালকের সফলভাবে চিকিৎসা করা প্রথম চিকিৎসক, যে রোগটা ছিল বংশগত জটিল রক্তাল্পতার একটি ভয়ংকর রূপ। রক্তে লোহিত রক্তকণিকার অস্বাভাবিকতা দেখা দেওয়া ব্যাধি হল কাস্তে কোষ রোগ। এইচবিবি জিনে পরিবর্তনের জন্যে এই রোগ হয় এবং এর ফলে কাস্তের মতো বিকৃতি ঘটে লোহিত রক্ত কণিকার। ফ্রান্সের এটা খুবই সাধারণ একটা জিনগত ব্যাধি। ২০০০ খ্রিস্টাব্দে ব্লুবার্ড বায়োর সহায়তায় ক্যাভাজ্জানা এক্স-লিংকড সিভিয়ার কম্বাইন্ড ইমিউনোডেফিসিয়েন্সির সঙ্গে নবীন ছেলেদের প্রথম জিন থেরাপির ট্রেইল প্রদর্শন করেছিলেন। যখন এটা জানা গিয়েছিল যে, ছেলেদের মধ্যে দুজনের জিন থেরাপি থেকে লিউকমিয়ার বিকাশ হয়, ক্যাভাজ্জানা অভিনব চিকিৎসার উন্নয়নের জন্যে জীববিজ্ঞানী, ভাইরোলজিস্ট, চিকিৎসক এবং নিয়ামকদের চিকিৎসা প্রচেষ্টার সমন্বয় সাধন করেন। ২০১০ খ্রিস্টাব্দে তিনি বিটা থ্যালাসেমিয়া আক্রান্ত একটি শিশুর ওপর জিন থেরাপি প্রয়োগ করেছিলেন। শিশুদের মধ্যে যারা থ্যালাসেমিয়া মেজর নিয়ে জন্মায় জীবনের প্রথম বছরগুলোতে তাদের মধ্যে রক্তাল্পতার বিকাশ হয়। ২০১৪ খ্রিস্টাব্দে ক্যাভাজ্জানা প্রথম রোগীতে উইস্কট–অ্যালড্রিচ সিনড্রোম এবং কাস্তে কোষ ব্যাধিতে জিন থেরাপি প্রয়োগ করেছিলেন উইস্কট-অ্যালড্রিচ সিন্ড্রোম হল মাইক্রোথ্রম্বোসাইটোপেনিয়ার সঙ্গে যুক্ত একটা ইমিউনোডেফিসিয়েন্সি। জিন থেরাপির ছ-মাসের মধ্যে কাস্তে কোষ ব্যাধি আক্রান্ত শিশুর ক্লিনিকাল এবং জীববৈজ্ঞানিক ফেনোটাইপ পুনরুদ্ধার করা হয়েছিল। ২০১৭ খ্রিস্টাব্দে বিশেষভাবে ২০১১-৮১৪ আইনসহ ফরাসি জৈবনৈতিক আইনগুলো পুনঃপ্রবর্তনের সঙ্গে ক্যাভাজ্জানা সংশ্লিষ্ট ছিলেন। জিনগতভাবে সংক্রমনে যখন কোনো ব্যক্তির অসুস্থ হওয়ার ঝুঁকি থাকে তখন আইনের মাধ্যমে পরিবারের নিকটতম সদস্যদের তথ্য জানা দরকার। ২০০৬  : প্রিক্স দে রিচার্চ, ক্লিনিক এট থেরাপিউটিক ২০১২  : প্রিক্স আইরিন-জোলিয়ট-ক্যুরি দে লা ফেমে সায়েন্টিফিক দ্য লা'ন ২০১৬  : প্রাইজ অব ল'অ্যাকাডেমি ন্যাশিওনালে দে মেডিসিন ২০১৭  : ফন্ডেশন রিচার্চ মেডিক্যালে ফন্ডেশন গিলিয়াম-পিল অ্যাওয়ার্ড ২০১৭  : আমেরিকান সোসাইটি অফ হেমাটোলজি আর্নেস্ট বিউটলার লেকচার অ্যান্ড প্রাইজ ফর ক্লিনিকাল সায়েন্স ২০১৯  : জুরিখ বিশ্ববিদ্যালয় অনারারি ডক্টরেট ২০১৯  : ন্যাশনাল অ্যাকাডেমি অব মেডিসিনে নির্বাচিত "Luigi Naldini, MD, PhD, and Marina Cavazzana, MD, PhD, to Present 2017 American Society of Hematology Ernest Beutler Lecture"। www.hematology.org (ইংরেজি ভাষায়)। ২০১৭-০৮-২৪। ২০১৯-০৫-০৬ তারিখে মূল থেকে আর্কাইভ করা। সংগ্রহের তারিখ ২০১৯-১১-০১।  "Necker's site clinical research"। www.institutimagine.org। ২০১৯-১১-০১ তারিখে মূল থেকে আর্কাইভ করা। সংগ্রহের তারিখ ২০১৯-১১-০১।  "24 research labs"। www.institutimagine.org। ২০১৯-১১-০১ তারিখে মূল থেকে আর্কাইভ করা। সংগ্রহের তারিখ ২০১৯-১১-০১।  "Necker-Enfants Malades Hospital: The gene-ius treating sickle cell disease"। Research Features (ইংরেজি ভাষায়)। ২০১৭-০৭-২৬। সংগ্রহের তারিখ ২০১৯-১১-০১।  Cavazzana-Calvo, M. (২০০০-০৪-২৮)। "Gene Therapy of Human Severe Combined Immunodeficiency (SCID)-X1 Disease": 669–672। আইএসএসএন 0036-8075। ডিওআই:10.1126/science.288.5466.669। পিএমআইডি 10784449।  Cavazzana-Calvo, Marina; Payen, Emmanuel (২০১০)। "Transfusion independence and HMGA2 activation after gene therapy of human β-thalassaemia" (ইংরেজি ভাষায়): 318–322। আইএসএসএন 1476-4687। ডিওআই:10.1038/nature09328। পিএমআইডি 20844535। পিএমসি 3355472 ।  Hacein-Bey-Abina, Salima; Pai, Sung-Yun (২০১৪-১০-০৮)। "A Modified γ-Retrovirus Vector for X-Linked Severe Combined Immunodeficiency" (ইংরেজি ভাষায়): 1407–1417। ডিওআই:10.1056/nejmoa1404588। পিএমআইডি 25295500। পিএমসি 4274995 ।  Thompson, Alexis A.; Walters, Mark C. (২০১৮-০৪-১৮)। "Gene Therapy in Patients with Transfusion-Dependent β-Thalassemia" (ইংরেজি ভাষায়): 1479–1493। ডিওআই:10.1056/NEJMoa1705342 । পিএমআইডি 29669226।  Ribeil, Jean-Antoine; Hacein-Bey-Abina, Salima (২০১৭-০৩-০১)। "Gene Therapy in a Patient with Sickle Cell Disease" (ইংরেজি ভাষায়): 848–855। ডিওআই:10.1056/nejmoa1609677। পিএমআইডি 28249145।  Atwill, Nicole (২০১১-০৭-১৮)। "France: New Bioethics Law | Global Legal Monitor"। www.loc.gov। সংগ্রহের তারিখ ২০১৯-১১-০১।  "Marina Cavazzana-Calvo - Prix de Recherche, clinique et thérapeutique 2006 / Histoire de l'Inserm"। histoire.inserm.fr। ২০১৯-০৫-০৬ তারিখে মূল থেকে আর্কাইভ করা। সংগ্রহের তারিখ ২০১৯-০৫-০৬।  "Marina Cavazzana-Calvo, lauréate du Prix de la "Femme Scientifique de l'année" - hopital.fr - Fédération Hospitalière de France"। www.hopital.fr। সংগ্রহের তারিখ ২০১৯-০৫-০৬।  "Lauréats 2016"। Académie nationale de médecine | Une institution dans son temps (ফরাসি ভাষায়)। ২০১৬-০৬-২৯। সংগ্রহের তারিখ ২০১৯-০৫-০৬।  "Fondation Guillaumat-Piel"। Fondation pour la Recherche Médicale (ফরাসি ভাষায়)। সংগ্রহের তারিখ ২০১৯-১১-০১।  "Ernest Beutler Lecture and Prize Recipients"। www.hematology.org (ইংরেজি ভাষায়)। ২০১৮-০৮-২৯। সংগ্রহের তারিখ ২০১৯-০৫-০৬।  "University of Zurich Awards Six New Honorary Doctorates"। www.media.uzh.ch (ইংরেজি ভাষায়)। ২০১৯-০৫-০২ তারিখে মূল থেকে আর্কাইভ করা। সংগ্রহের তারিখ ২০১৯-০৫-০৬।  "Newly elected NAM members"। NAM। ২০১৯-১১-০৮ তারিখে মূল থেকে আর্কাইভ করা। সংগ্রহের তারিখ ২০১৯-১১-০১।